LidanRubinov/Halacha-QA huggingface dataset:
שאלה: מדוע קין והבל הקריבו קרבן?: שתי שאלות לרב בבקשה איך ידעו קין והבל באופן עצמי שמה שעושה נחת לקב ה הם הקורבנות? למה אברהם אבינו ע ה אומר לשרה אמרי הא אחותי את? זה מראה על אגואיסטיות מצידו בפשטות,ורש י הקדוש במקום מביא שיתנו לי מתנות?והרי שלמה המלך ע ה אומר במשלי שונא מתנות יחיה? מראש לרב בשורות טובות שכל השאלות יהיו לעילוי נשמת מורנו ורבנו גדול הגור אביר הרועים מרן עובדיה יוסף זצוקלל"הה
תשובה: לך שאלות יפות שאלת!! מקין והבל אנחנו לומדים בעצם, שהקרבת הקורבנות הם רצון טבעי באדם, הקרבת קרבנות לא היה רק אצל הבל וקין ועם ישראל, אלא בכל העולם כולו היה מקובל להקריב קרבנות. היום בעולם הליברלי שלנו זה נראה כמו מעשה פרימיטיבי וחשוך, הרי רבש"ע איננו זקוק לאוכל ולקרבנות שלנו, אז מדוע להתעלל בבהמה?! אך האמת, שאנחנו פשוט רחוקים מהרגשת הקרבה של רבש"ע, אנחנו לא מרגישים מספיק את הקשר והחיבור שלנו לקב"ה. מטרת הקרבנות, היא לא בעצם "ההבאה" כביכול של קרבן לרבש"ע, אלא עצם הנתינה כאן חשובה. כשאדם אוהב, ונותן מתנה באמת מכל הלב, העיקר גם ובמיוחד בצד השני, היא לא המתנה, אלא הביטוי של רגשי ההדדיות בין שתי האנשים. עצם הביטוי של ההערכה, חשוב כאן יותר מהמתנה עצמה. קין והבל, הרגישו את נוכחות רבש"ע, הם הרגישו צורך לבטא את האהבה והערכה כלפי רבש"ע. לכן הם הקריבו קרבן בלי ציווי אלא מרצון ליבם. לגבי אברהם ושרה, יש לנו כלל שאסור לנו לשפוט שום אדם אלא אם כן נגיע למקומו. אברהם אבינו שעזב את ארץ ישראל בגלל הרעב מגיע למצרים, ויש כאן של פיקוח נפש, כמעט 100  שיהרגו אותו בגלל שרה, לכן אברהם אינו מגלה שזאת אישתו, בשביל שיוכלו להנצל. בהצלחה. אלעד gasner inn.co.il
שאלה: עזרה:, אני ינסה לספר בקצרה. אמא שלי עברה תאונת דרכים בגיל 3 ומאז היא נכה הפגיעה שלה בעיקר ברגליים. השבוע גיליתי שיש לאמא שלי מחלה תורשתית בעקבות בדיקות שערכנו וכנראה מה שאמא שלי עוברת מגיל 3 זה לא תוצאה של התאונה אלא של המחלה הזאת. כתוצאה מהמחלה הזאת כנראה שבעתיד לא ידוע אם הקרוב או לא היא הולכת להיות משותקת ברגליים. הרופא ביקש שלא נספר לה את זה כדי שזה לא יחמיר את המצב שלה ובנוסף יש לנו תור לפרופסור בעוד כמה חודשים. אני אדם מאמין ואני שמעתי על מקרים שאנשים הולכים לכל מיני רבנים וזוכים לרפואה. רציתי לדעת איך אפשר לעשות את זה לאן אני יכולה לפנות ואם באמת יש דרך לעזור לה הרופא אמר לי שאין לזה טיפול ושזה פשוט יקרה ושאין לנו מה לעשות עם זה אבל אני לא יכולה לקבל את זה אני יודעת שיש תקווה ושאני צריכה לסמוך על אלוקים ואני רוצה להאמין שיש סיכוי שזה ישתנה. אני אשמח אם תחזיר לי תשובה בהקדם לגבי מה אפשר לעשות ואם אני באמת יכולה לפנות לרב או למקובל שיעזור.
תשובה: הרב היחיד שלעתי כדאי להתייעץ עימו הוא הרב פירר מארגון החסד עזרא למרפא, היעוץ הוא כיוון שהוא מומחה לרפואה לא בגלל שהוא רב.
שאלה: כמה סוגיות שביקורת המקרא העלתה: כחלק משאלות רבות הצצות לי בנוגע לאמונתי בתורת ישראל, החלטתי לבחון מה טוענת ביקורת המקרא כלפי התורה, ונתקלתי בכמה סתירות שהייתי מעוניין שתסביר לי כיצד הן מיושבות על ידך: 1.בספר שמות י"ב, פסוקים ג -ה וח -ט נאמר שאת זבח הפסח יש לקחת מן הצאן בלבד ולאכלו צלוי באש, בעוד שבדברים ט"ז פסוקים ב-ז נאמר שזבח פסח יילקח מן הצאן ומן הבקר וכי יש לבשלו. כיצד ניתן ליישב סתירה זו, והאם בכלל אלו שני זבחים שיש לזבוח בפסח ולא אחד? 2. בשני מקומות נאמר שעבד עברי ישוחרר לאחר שש שנות עבודה (ספר שמות, פרק כ"א, פסוק ב ספר דברים, פרק ט"ו, פסוקים י"ב-י"ח), אך בספר ויקרא כ"ה פסוקים ל"ט-מ"ג כתוב שהעבד ישוחרר רק בשנת יובל. מהו פשר הסתירה? האם מדובר בעבד לא עברי המשוחרר בשנת היובל? 3.ישנן שתי מערכות של ברכות לשבטים, האחת של יעקב לבניו (ספר בראשית, מ"ט, א-כח) והשנייה של משה בסוף ימיו (ספר דברים, ל"ג, ב-כט). ביחס לברכות לשמעון ולוי, בדברי יעקב לשמעון יש ביקורת בוטה ומפורשת : ארור אפם כי עז, ובדברי משה "נעלם" כביכול שבט שמעון, וקללת הפיזור של שבט לוי הופכת לברכה - "ברך ה חילו". מה הרקע לשינוי הגדול הזה שביניהם? היכן נעלם שבט שמעון במדבר?
תשובה: 1. צריך לומר שהמקרא נוקט לשון קצרה כפי שפרשו רוב המפרשים הצאן לקרבן פסח, והבקר לשלמי חגיגה. ראיה לכך הוא הפסוק דברי הימים ב פרק לה (ז) וירם יאשיהו לבני העם צאן כבשים ובני עזים הכל לפסחים לכל הנמצא למספר שלשים אלף ובקר שלשת אלפים אלה מרכוש המלך: ס כבשים ועזים הכל לפסחים! ורק אז נזכר הבקר. אפשרות נוספת היא ברמב"ן ואברבנל, שזבח פסח כאמור ומפורש במקומות האחרים בתורה וכאן נוספת מצווה נוספת לביא שלמי חגיגה מצאן או בקר. יש פרוש נוסף של האבן עזרא שגם הוא לא רואה בו פירוש עיקרי-שפסח מצרים היה רק צאן אך לדרות רק בקר. לפי כל הפירושים אין בעיה עם הבישול כי צליה גם כלול הבבישול בהכנת האוכל לאכילה, והתורה כאן לא נכנסת לפרטי ההלכות שכבר בוארו בשמות. כמו כן ניתן לומר שהישול מתיחס לחידוש של הפרשה לחגיגה ולא לקרבן הפסח עצמו (אברבאנל) לפי האבן עזרא בפירושו השני ניתן היה לפרש שלדורות אין צורך בצלי אלא מבשלים. 2.ודאי שמדובר בעבד עברי (אחיך), אני לא רואה סתירה בין הפרשיות אלא שתי בחינות. יש פרשיות שמספרות שהעבד יוצא ב6 ויש פרשיה שיוצא ביובל והן משלימות אחת את השנייה. אם היובל הגיע לפני 6 הוא יוצא ביובל ולהפך. פעמים רבות המקרא בוחר שלא לסגור פרשה מכל היבטיה ההלכתיים, והא מלמד אותה בכמה מקומות בבחינות שונות. מבחינה רעיונית יש מקום בכל מקום כזה לחשוב מה המטרה של פיצול הבחינות. 3. ההבדל ביחס ללוי הוא ברור היה באמצע חטא העגל שבו שבט לוי הוא היחיד שלא נכשל. התברר שיש הבדל בין הקנאות של לוי ושמעון. של לוי היא קנאות של קדושה של שמעון כנראה שלא. בחטא בעל פעור כיכבו כידוע בני שמעון והם כנראה רוב המתים במגפה.
שאלה: כתובה: לפני כשנתיים התחתנו. בעלי "לוי" אך שם משפחתו איננו לוי. אני "ישראל". שבועיים לאחר החתונה כאשר קיבלנו את תעודת הנישואים ראיתי ששנינו כתובים "ישראל". ביקשתי ברבנות לתקן על סמך תעודת נישואים של הוריו של בעלי. ברבנות ביקשו שהרב שפתח לנו את תיק הנישואים ברבנות יוסיף בכתובה לוי וכך היה, הרב הוסיף ליד שם משפחתו של בעלי "לוי".( לא הרב המקדש ) בתעודת הנישואים תיקנו בכתב יד "לוי" ומחקו בעט את ה"ישראל" האם יש בכך בעיה? האם יש צורך בפרוצדורה אחרת?. האם כתובה של לוי כהן היא שונה? אנו מנסים קרוב לשנה להרות ללא הצלחה וקראתי איפה שהוא שיש לבדוק את הכתובה.
תשובה: הכל ר אין צורך בפרוצדורה אחרת. אין קשר בין הכתובה לאי הכניסה להריון.
שאלה: זמירות בשבת חברים: לכבוד הרב, רציתי לשאול: בשבת שמבלים חברים ביחד, ויש מתוכם הרציניים שקמים בבוקר לתפילת שבת, ויש את הפחות-רציניים שקמים מאוחר. במידה ואלה שקמים מאוחר פספסו לא רק את התפילה אלא גם את סעודת הצהריים ומצטרפים רק לסעודה שלישית. אילו זמירות לשיר? הרי עבור הרציניים זוהי סעודה שלישית ועבור המחפפים זוהי סעודה שנייה.
תשובה: השאלה אינה שאלה הלכתית טהורה. התשובה הפשוטה היא שישירו את מה שמביא הכי הרבה יראת שמיים ואהבתם. אולם הדבר הפשוט הוא שהולכים לפי הנוהגים כשורה, ועל כן שרים שירי סעודה שלישית.
שאלה: קניבליזם: שאלה שראיתי שמישהו העלה בפורום באינטרנט: כהן שנתקע בחדר עם גופה. האם צריך לאכול אותה על מנת להמנע(או לצמצם כמה שניתן) מחטא של טומאה או שאסור לו משום שמדובר בבשר אדם? עוזי
תשובה: ???????????????
שאלה: גבינה צהובה: האם גבינה צהובה נחשבת מבושלת לענין בישול אחר בישול בשבת?
תשובה: החלב עבר פיסטור ולכן אין בעיה של בישול. אבל יש בגבינה חומרים נלווים, ומכיוון שיש עשרות סוגים של גבינות לא ניתן לומר תשובה ברורה. ולכן הפתרון היחיד הוא לפנות לגוף הכשרות החתום על הגבינה ולשאול אותם ספציפית על גבינה זו.
שאלה: בבקשה צריכה עזרה בשאלות שלא מצאתי להן תשובה בפרשנות.: לרב למה ספרו את הלווים ע"י בת קול לעומת המפקד של עמ"י שנספרו ע"י מטבעות? הרי הייתה אפשרות שהאבא של התינוק יביא למשה מטבעות ואז יספרו? האם ספרו רק את התינוקות ע"י בת קול או את כל שבט לוי? למה ספרו את הלווים מהי המטרה שספרו את שבט לוי?
תשובה: הלויים נספרו גם תינוקות מבן חודש. במפקד צריכים לראות כל אדם ולא סומכים על מה שההורים אומרים. לכן במקום להכנס לכל אוהל היתה בת קול שהודיעה כמה תינוקות יש בכל אוהל. מלבד התינוקות, שאר שבט לוי נספר במחצית השקל - כך אני מבין מהכתובים. המפקד של הלויים היה לשתי המטרות שנזכרות בהמשך הפרק: 1. כדי לחלק אותם לתפקידים השונים שיש במשכן כפי שמתואר בהמשך הפרק. 2. כדי לפדות בהם את הבכורות כפי שהכתוב מציין בסוף הפרק.
שאלה: סימוכין להלכות דרבנן : לכבוד הרב, השאלה שלי אליך נוגעת לענין המקום של הלכות דרבנן ביהדות. הקב ה נתן לבני ישראל את התורה, ועל הציווים בה אין לי ספקות. הקב ה נתן לנו גם תורה שבעל פה (משנה) ועל הציווים בה אין לי ספקות. השאלה שלי היא מהו המקור להלכות נוספות שנוספו על ידי חז ל ועל מה אנו מסתמכים בכך שאנחנו מקבלים אותם עלינו? אחד הפסוקים שאנשים סיפרו לי עליהם הם ובאת אל הכהנים הלוים ואל השפט אשר יהיה בימים ההם, ודרשת והגידו לך את דבר המשפט. אך האם הכוונה במלים כהן לוי שופט לרב בימינו? לא כל כך ברור לי. ובכל זאת, ישנו גם הפסוק (ייתכן ואני לא מצטט במדוייק) את כל הדבר, אשר אנוכי מצווה אתכם - אותו תשמרו לעשות לא תוסף עליו, ולא תגרע ממנו. איך ניתן להסביר זאת בפועל? אני אתן דוגמא, כתוב הרי בתורה לא תבשל גדי בחלב אמו. נניח ונתעלם לרגע מהעניין של זאת לא אמא שלו אבל או אמרו רק גדי ולא כבש וכדומה, מדוע תיקנו (הרמב ם אני חושב) שזה יהיה תקף גם לעופות ולא רק לבשר בקר? על מה חז ל התבססו כשהם הרחיבו את ההלכה למעשה וחייבו בכך את כלל ישראל לציית לה? כמובן שחס ו אין פה דברי כפירה אלא הרצון לדעת ולהבין את עומק ההלכה ומה שעומד מאחוריה. אני אתן רק דוגמא אחרונה ברשותך בנושא שמאד מעניין אותי וקרוב אליי. לאחר שאונקלוס תירגם את התורה לארמית, יצאה תקנה מחז ל שכל יהודי חייב לקרוא כל פרשה שניים מקרא ואחד תרגום בלי קשר לקריאה של אותה פרשה בציבור ביום שבת. הלכה שאני אגב זוכה לקיים בכל שבוע. ובכל זאת, מה שמעניין בדוגמא זו שהיא אפילו לא קשורה להלכה קיימת בתורתינו הקדושה או הרחבה של משהו אלא משהו אחר לגמרי שחז ל תיקנו. ואני שואל בעצם האם אין זה סותר (חלילה) את הכתוב לא תוסף עליו? או איך אפשר בכלל להסביר את זה? מאז שחזרתי בתשובה אני מנסה להבין את הדברים לעומקם ולשאול את עצמי שאלות קיומיות, הכל על מנת לעשות לי סדר בראש. אודה לך מאד על ביאוריך.
תשובה: ב"ה, שאלה זו נשאלה על ידי חכמנו בגמרא מסכת שבת דף כג עמוד א, בענין ברכה על נר חנוכה שכולו מדרבנן ולא פירוש של מצוה בתורה: מאי מברך? מברך אשר קדשנו במצותיו וצונו להדליק נר של חנוכה והיכן צונו? רב אויא אמר: (דברים יז) מלא תסור. רב נחמיה אמר: (דברים לב) שאל אביך ויגדך זקניך ויאמרו לך. אין בדבר הזה משום לא תוסיף, כיוון שהאיסור הוא להוסיף ולומר שמצוה זו מהתורה אבל אם מוסיפים סייג או גזירה או מצוה מדרבנן, אין איסור לא תוסיף. דני ארגמן
שאלה: משחק קלפים: לכבוד הרב, רציתי לשאול את הרב בקשר למשחק הקלפים פוקר. מדי פעם אנחנו (מספר חברים טובים) נוהגים להיפגש גם למשחק פוקר. מדובר בפעילות שהיא חברתית עבורינו ואנחנו לא באים שם להתעשר על גב חברינו, אלא פשוט מאד נהנים מהמשחק עצמו (בגלל שזה עם חברים ולא סתם אנשים זרים). כדי לשחק את המשחק הזה, אנחנו משקיעים סכום התחלתי של 20 שקל ולפעמים עוד כמה עשרות שקלים בהתאם לרצונו האישי של כל אחד. זהו גם הסכום אותו הוא יכול להפסיד. כולנו אנשים עם תעסוקה כלשהי ואף אחד לא בא לשחק על מנת להתפרנס או לעשות השלמת הכנסה, אלא פשוט להנות. רציתי לשאול את הרב האם יש בכך פעילות אסורה והאם עלי להפסיק להיפגש עם חברי למשחקי פוקר.
תשובה: בוודאי שמשחק שבו מישהו מרוויח כסף ומישהו מפסיד כסף איננו ראוי ואיננו טוב. נכון, יש דרכים "לרכך" את הבעיה ההלכתית, אבל אינני חושב שהדרכים הללו מתאימות למשחק שאתם משחקים (אלא יותר מועילות למקרה של הגרלה, שכל משתתף קונה זכות להשתתף על ידי הוצאת הכסף מכיסו לפני קיום ההגרלה). לדעתי, אין צורך להפסיק את הפגישות, אבל יש לשנות את כללי המשחק: במהלך הערב כל אחד רושם כמה כסף היה צריך לשים בקופה, ובסוף הערב- כל אחד לוקח את מה שהוציא מכיסו.
שאלה: חוב לנפטר: יש לי חוב ישן למישהו שהלך לעולמו לפני מספר שנים. נעניתי כאן באתר שעליי להשיב את הכסף ליורשים. אני שואל איך אני יכול להחזיר את הכסף ליורשים? כולם נשואים וכל אחד חי בקצה אחר של המדינה ואני לא בטוח שיש קשר ביניהם בכלל. האם אני יכול לבחור בן בת אחד ת ולתת להם את הכסף או שצריך לתת את זה " לכולם "? איך זה אמור להתבצע למעשה?
תשובה: הטוב ביותר זה לתת לכל אחד ואחד את חלקו. אבל אם אתה מכיר (לפחות) את אחד היורשים, ויודע שאפשר לסמוך עליו שיחלק את הכסף כמו שצריך- אתה יכול לבקש ממנו להיות שליח שלך ולחלק את הכסף בין כל האחים בצורה המתאימה לחלוקת הירושה.
שאלה: למה להביא ילדים לעולם?: "טוב שם משמן טוב ויום המוות מיום היוולדו" (קהלת ז,א) הגמרא בעירובין יג, ע"ב אומרת: שתי שנים ומחצה נחלקו בית שמאי ובית הלל. הללו אומרים: נוח לו לאדם שלא נברא יותר משנברא, והללו אומרים: נוח לו לאדם שנברא יותר משלא נברא. נמנו וגמרו: נוח לו לאדם שלא נברא יותר משנברא. עכשיו שנברא- יפשפש במעשיו" אם הגיעו בסוף למסקנה שטוב לאדם שלא נברא- אז למה מביאים ילדים לעולם?! הרי עדיף להם שלא נבראו. עוד נקודה בעניין, רוצים ללדת ילדים כדי להוסיף טוב, אנשים טובים שנחנך לטוב- אבל הרי א"א לדעת איך הם יצאו.? בשביל מה הכל? לא צריך את זה! מעגל אינסופי וחסר משמעות. בשביל מה לחיות?!
תשובה: ההנחה הנמצאת בשאלה היא שהשיקול היחיד לעשות דברים הוא השיקול האם זה "טוב" לנו או לא טוב לנו. לפיכך, בשל ההכרעה שלא טוב לנו   טוב דווקא שלא לעשות אותם. אולם אפשר להניח אחרת: אנחנו לא פועלים רק לאור העיקרון של האם דבר הוא "טוב" לנו אם לאוו. כמובן, שאנחנו חפצים בטוב לנו ופועלים גם למען זה, אולם לא זה השיקול היחיד. אנו מביאים ילדים לעולם כי זה חלק מקיום העולם, כי זה חלק מהמשימה הגדולה שלנו למסירת שלשלת התורה בכל דור, ועוד ועוד, ומעבר לזה   גם טוב לנו מאוד להביא ילדים לעולם, וגם לילדים עצמם יש הרבה טוב בעולם, גם לאחר ההכרעה שיש יותר "לא טוב" מאשר "טוב". לגבי החינוך: אנחנו באמת לא יודעים כיצד ייצאו ילדינו. את השיקול הזה עשה חזקיהו, כשהוא נמנע מפריה ורביה, וישעיהו הנביא לימד אותו כלל גדול: לא אלו החשבונות שבני אדם צריכים לעשות. הם צריכים להביא ילדים בעולם ולעשות כמיטב יכולתם כדי לחנך אותם ולהאדיר את חייהם, וד  יעשה הטוב בעיניו. על כן, אין מדובר במעגל אינסופי חסר משמעות, אלא להפך: בחיים מלאי משמעות של הקיום. ושמחה
שאלה: מנהגי אבלות: אני משתתפת קבוע בחוג ריקודי עם האם השבוע אני צריכה לבטל זאת בגלל שבוע האבל על הרב עובדיה יוסף?
תשובה: לא.
שאלה: מנהגים: מה המנהג שילדים לא מלווים את הוריהם שנפטרו לבית העלמין, האם זה רק בירושלים ומדוע?
תשובה: כבר הוכיח פרופסור מאיר בניהו בנו של הרב ניסים שמדובר במנהג טעות (כתב על כך ספר שלם) המנהג הזה הועבר גם לפ"ת שנוסדה ע"י בני ירושלים. הבעיה העיקרית במנהג הזה היא סתירתו בפשוטה להלכות כיבוד הורים. חלק מכיבוד הורים הוא לוודא שהאב נקבר כראוי ובפשטות גם שבני משפחתו מלוים אותו. פרופסור בניהו בדק את ספרי הקהילה בירושלים ועקב כיצד "המנהג" נוצר. בגדול ע"י מילת הקסם "קבלה" אף שאין לזה מקור מוסמך. החשש שנטען בשם המקובלים הוא שאם הבנים או הנכדים או הנינים של הנפטר (רק בגבר קיים ה"מנהג"!)יגעו ללויה אז גם הזרע הפסול של הנפטר היינו הזרע שהוציא לבטלה או אף חמור מכך "יגיע" ללויה ויקטרג על הנפטר, לכן עדיף שהזרע כלל לא יבוא. בתחילה הראה פרופסור בניהו היו שתי אפשרויות או שהזרע הכשר לא היו מגיעים או שהיו עושים "הקפות" לגרש את הזרע הפסול. בהמשך החלו לבצע את שני הדברים. (עד היום ניתן לראות בחלק מבתי העלמין בירושלים ובית שמש הקפות-אלא שהם נעשים רק ביום ולא בלילה ורק בימים שאומרים תחנון וכאמור רק על נפטר זכר). ראוי לשרש את המנהג הזה ולא ליישם אותו,שהרי כאמור הוא נוגד את השכל הישר ואת הלכות כיבוד הורים. כאשר יש בעיה מפני ה היינו מריבה עם החברה קדישא כדאי לבחור מראש חברה קדישא שלא "מקפידה" בעניין או לנהוג כדברי גשר החיים שמצא "פטנט" להערים על הזרע הפסול. הפטנט הוא שהצאצאים הולכים לפני המיטה ולא לאחריה, כך מורים אנשי החברה קדישא בפ"ת לצאצאים לכתחילה.
שאלה: טבילת כלים: לכבוד הרב! רציתי לדעת מה הסיבה שאנו מטבילים כלים שנעשו על ידי גוי? ולמה כלי חרס פלסטיק ועץ אינם צריכים טבילה לעומת כלי זכוכית ומתכת החייבים טבילה?
תשובה: הסיבה הרשמית המובאת בירושלמי היא להבדיל בין קדושת ישראל לקדושת גוי. כנראה ח רצו כחלק ממערכת היחסים המורכבת שהייתה עם הגויים והחשש מפני קירבה עימהם לבדל אותנו מהם. חלק מהעניין הוא הצורך בהטבלת הכלים הסיבה שאנו נוהגים דווקא בכלי זכוכית ומתכת כיוון שאז היה מקובל שכלים מחומרים כאלו שנשברו היו משתמשים בהם שימוש חוזר כלומר מעבדים אותם מחדש, שאר הכלים לא היה מיחזור. מכאן מסתבר שרוב הכלים שהשתמשו היו אילו שהם לטווח ארוך שניתן למחזרם גם אם יתקלקלו ולכן חכמים גזרו רק בכלים השכיחים ביותר ולא בדברים שהיו פחות שכיחים. ("מילתא דלא שכיחא לא גזרו רבנן")
שאלה: שמות: ו על התשובה המהירה בעבר. שמי דניאלה בת 33 בעזרת השם צפויה ללדת סוף חשוון - תחילת כסליו. שאלתי היא לגבי שם אנו יודעים שזו בת: האם השם הללי - מוריה מתקבל ומשתמע נכון, האם זה ר שני שמות? או להחליט על אחד? השילוב בין שני השמות משייך אותנו לארץ במילים אחרות זה שבחי ירושלים. אני ובן זוגי אוהבים את השם, מה גם ההחלטה היא לא נחרצת אנו מחכים בעזרת השם ליום המיוחל ואז נדע בוודאות אך בנתיים זה מה שאנחנו חושבים, אשמח לשמוע את דעתך ידוע שלשם יש השפעה במהלך החיים וזה חשוב לנו שיהיה גם מסר יהודי בשם דניאלה
תשובה: וברכת ד  יהי רצון שהכל יעבור ב ובשמחה. כדאי לדחות את עניין השם עד ללידה, ואז הקב"ה יתן לכם הארה מיוחדת, ואולי תרצו להודות לקב"ה וכדו, על כן אתם יכולים לקרוא כפי הצעתכם, אבל אפשר לשנות לפי מה שתרגישו ביום הלידה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות ou: אנחנו מקפידים על כשרות מהדרין, ורכשנו ממתק Mike and Ike בכשרות ou. האם אפשר לסמוך על כך שזה מהדרין? ערכנו חיפוש נרחב באינטרנט ולא מצאנו תשובה חד משמעית.
תשובה: גוף כשרות זה אינו מהדרין וגם אינו מתיימר להיות מהדרין.
שאלה: האם יש לטבול קומקום וכשרות תנור: ברצוני לדעת האם יש לטבול קומקום - נראה לי לא הגיוני כי הוא בטח יתקלקל, אבל חברה ליטאית שלי אומרת שכן. ודבר נוסף, יש לי טוסטראובן, אני לא בטוחה אבל נראה לי שבישלתי בו עוף פעם אחת - בכלי זכוכית עם מכסה. אני בדירה שמכניסה רק חלבי, וקיבלתי תשובה שאנחנו יכולות להשתמש בו רק בפרווה. מה זה אומר, שנניח הפשרתי בו פיתה, אז אסור לי את הפיתה לאכול עם משהו חלבי? ובאותו עניין, האם יש לטבול צנצנות לאחר סיום אכילת תכולתן ולפני שימוש אחר בהן? בתודות,
תשובה: וברכת ד  א. יש לטבול, ואין בעיה לטבול את הקומקומט אלא שיש להקפיד היטב לאחר הטבילה ליישב היטב היטב, מספר ימים בשמש ואז לא קורה כלום למכשיר. ב. אפשר להכשיר את הטוסטר אובן על ידי ניקוי היטב היטב ולחמם לחום מקסימלי, ואז הטוסטר יהפך להיות פרווה. ג. לפי רוב הפוסקים יש לטבול, אבל המקל יש לו על מי לסמוך, וכדאי לחוש ולטבול. לדקלה וברכת ד  אני כנראה לא אשתתף בסיור. אולם רציתי לציין את דברי הרב עובדיה זצ"ל (ילקוט יוסף, שביעית עמ  ע): "ולגבי טיול לאילת דינו כטיול לחו"ל". א"כ אפשר להתיר רק כדי לשאת אישה, למסחר וללמוד תורה. מכיוון ששני ההיתרים הראשונים לא שייכים, על כן יש לדון בדין תלמוד תורה. הרמב"ם הסביר שללמוד תורה היינו אם יש שם רב מיוחד שאדם יכול ללמוד תורה רק ממנו, אבל להביא רבנים מירושלים שילמדו תורה באילת לא נראה לי שזה כלול בהיתר של לימוד תורה. אפשר להתיר אם הרבנים יערכו שיעורים בעיר וילמדו תורה את אנשי המקום, אז יש גדר של נסיעה ללמד. שבת יהודה הלוי עמיחי מכון התורה והארץ כפר דרום אשקלון
שאלה: העם הנבחר: כב הרב. וישר כח על הפעילות הנהדרת באתר הזה- אתם לגמרי הרבנים שלי! לשאלתי. מי אמר שאנחנו העם הנבחר? ומתוך הנחה שאנו אכן כאלו, מה צריך להיות יחסנו לגויים ולאומות העולם? ויום נפלא
תשובה: לך אני מקווה שבהקדם יהיה לך רב משלך לפחות דרך הטלפון ולא תזדקקי לשאלות באתר כאשר כל פעם עונה רב אחר והתשובות אינן מתואמות, ובעיקר רב של אדם צריך להכיר אותו ולדעת להדריך אותו לפי המתאים לו - שזו עיקר המלאכה של פסיקת ההלכה. הקב"ה בחר באברהם אבינו ולאחר מכן בכל זרעו כפי שכתוב בתורה בפרשת לך-לך. אומות העולם כולם נבראו בצלם אלוקים כפי שנאמר בתורה בפרשת בראשית. לפיכך היחס אליהם צריך להיות מכובד וחשוב. כמובן שכאשר אחת האומות מציקה לעם ישראל - עלינו להאבק באומה זו. אין זה צריך להשפיע על יחסינו לגוי הפרטי דוד לוי 098987548
שאלה: האם מותר לנסוע לנופש בצום עשרה בטבת?: אנו רוצים לנסוע לנופש באילת ב - 12-14 12 - ט -י"א בטבת, אך כידוע, י בטבת זהו יום צום. כבר כמה שנים שלא התאפשר לנו לנסוע לנופש בגלל בעיות כלכליות, והוצע לנו (דרך מקום העבודה של בעלי) לנסוע לסופ"ש באילת במחיר מוזל שאנו יכולים להרשות. החשש הוא שאם לא ננצל את ההזדמנות - לא יהיו עוד בשנים הקרובות. אנחנו גם לא רוצים שייווצר הרושם שאנו בוחרים בכוונה לנסוע לנופש בצום - והרי נצטרך לעדכן את בתיה"ס של הילדים - שלומדים במסגרת דתית. האם מותר לנסוע למרות הצום? מראש, רעות.
תשובה: וברכת ד  אמנם זה לא מקובל, אבל אין איסור לנסוע לנופש, אבל בודאי שחייבים לצום באותו יום (המבוגרים), וכמו כן ילדים שאוכלים אין אוכלים מעדנים ומתענגים במיוחד. אלא אוכל רגיל. יהי רצון שצום העשירי יהיה לששון ולשמחה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שינוי שם משפחה: ברצוני לשאול בעלי בן להורים גרושים שינה את שם משפחתו לפני 7 שנים לשם משפחת אימו עקב זה שהאב לא היה בקשר עמם שהיו קטנים לפני כמה שנים חזרו הבן והאב להיות.בקשר ברוך השם. ועכשיו האב ולא מעונין להכיר בנו עד שנשנה את השם משפחה בהחלט מבינה שהוא פגוע לא מדבר איתנו כלל על אף שנוספה ברוך השם נכדה חדשה למשפחה נכדתו הראשונה. רציתי לדעת מבחינת ההלכה האם הדבר תקין האם לשנות שם משפחה מאוד כואב לי על המצב ואני רוצה בית כי הרי שם משפחת אמו זה לא השם האמיתי בדם מה שנקרא ואני לא רוצה שהמשפחה של האב לא יכירו בנו כלל.לציין שמשפחות הגרושים לא בקשר כלל אפילו בכתובה שלנו רשום את שם בעלי בן למשפחת. וכתוב את השם המשפחה של אמו אשמח אם תוכל לסיע בקרוב יש לנו בריתה והסבא עד עכשיו לא שאל ולא ראה את הנכדה ביוזמתו הדבר מאוד פוגע וקשה מראש תזכה למצוות.
תשובה: וברכת ד  מזל טוב ללידת הבת שתזכו לגדלה לתורה חופה ומעשים טובים. לשם משפחה אין כל משמעות הלכתית, אפשר לשנות כל שם משפחה שרוצים, זה דבר טכני לחלוטין. יכולים לעשות מספר שמות משפחה, אפשר לשנות לשם אחר לגמרי, אין בשם משפחה שום קדושה או מעלה. על כן עשו כחכמתכם כדי שיהיה בית, ואל תחששו כלל, גדול ה שיכולים לשנות בעבורו ולמחוק את השם, כל שכן שם משפחה אפשר לשנות. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תרומות ומעשרות: עברתי על כל התשובות בנוגע לתרומות ומעשרות ולא הצלחתי לקבל תשובה, מקווה לקבל פה. הלכתי לשוק כדי לקנות פירות וירקות ולא ראיתי שיש תעודת כשרות, לכן אני מניח שפירות וירקות אלו הם דמאי. ביצעתי הפרשת תרומות ומעשרות כדלהלן ורציתי לברר האם עשיתי כשורה: חתכתי מכל מין חתיכה שהיא בערך מאית מכל פרי וירק, ושמתי בשקית, לקחתי 5 מטבעות של 10 אגורות ובירכתי ללא שם מלכות "אשר קדשנו.להפריש תרומות ומעשרות", אמרתי את הטקסט הבא: יותר מאחד ממאה שיש כאן הרי הוא תרומה גדולה בצד צפונו כל מין על מינו. :אותו אחד ממאה שיש כאן ועוד תשעה חלקים כמותו בצד צפונו של הפרותכל מין על מינו הרי הוא מעשר ראשון: אותו אחד ממאה שעשיתיו מעשר ראשון, עשוי תרומת מעשר כל מין על מינו:ומעשר עני בצד דרומו כל מין על מינו:ואם צריך מעשר שני יהא מעשר שני בדרומו כל מין על מינו, ומחלל הוא וחומשו על פרוטה במטבע שיחדתיה לחלול מעשר שני:אם הוא רבעי יהא מחלל הוא וחומשו על פרוטה במטבע שיחדתיה לחילול מעשר". את השקית ובה החלקים המופרשים זרקתי לפח, ואת המטבעות שמתי בצד. האם פעלתי כשורה גם בטקסט שאמרתי וגם בכך שלקחתי מכל מין של ירק ופרי ושמתי ביחד בשקית אחת? או שמה מכל מין צריך לעשות בנפרד? וכן, כמה פעמים אני יכול להשתמש במטבעות הללו של 10 אגורות? ומה לעשות ומתי במטבעות האלה? מקווה לקבל תשובה שלא אכשל ח"ו להבא. וסליחה על האורך של השאלה
תשובה: וברכת ד  עשית נכון וכהלכה. לגבי מעשר שני חללת אותו על פרוטה במטבעות שהנחת (5 מטבעות), אם היו לך חמשה מינים שחייבים מעשר שני בעצם מילאת את חמשת המטבעות שהנחת בצד, וכעת אין לך מטבע לחילול מעשר שני או נטע רבעי. על כן עליך או לחלל את המטבעות על כפית סוכר, (לומר המעשר שני הנמצא במטבעות אלו מחולל על כפית סוכר זו, או על פרוטה אחת, ואז לשפוך את הסוכר) ועכשיו יש לך שוב חמש מטבעות ריקות לחילול מעשר שני, אפשר לעשות גם תנאי שכאשר יתמלאו המטבעות במעשר שני יתחללו על פרוטה אחת, וכך יתרוקנו המטבעות תמיד. עלה והצלח בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ווידוי וכריעה בתפילה: כבודו. ברצוני לשאול מספר שאלות אשמח אם תענה. 1.א.בווידוי כשאני מתפללת האם אני צריכה עם יד ימין לטפוח על החזה בצד שמאל?ואם כן מתי מתחילים לטפוח ומתי מסיימים?כמה טפיחות צריך? ב.בסלח לנו.האם צריך גם לטפוח ואם כן כמה פעמים? 2.א.אם אני שוכחת לכרוע בשמונה עשרה לדוגמא ב"מודים" או ב"הטוב שמך" האם אני יכולה לחזור שוב על הברכה מחדש או לא לחזור? ב.אם שוכחים לכרוע זה קריטי זאת אומרת ה דבר חובה גדולה בתפילת שמונה עשרה? מראש
תשובה: 1. טופחים בכל וידוי שאומרים: אשמנו- טופחים. בגדנו- טופחים, וכן הלאה. 2. וכן בסלח לנו טופחים במילים: חטאנו, פשענו. 3. אין חוזרים כוון שכריעה לא מעכבת את הברכה. 4. הכריעה חשובה אולם אם לא כורעים אין זה מחייב אותנו לשוב ולחזור על הברכה אלא אפשר להמשיך הלאה.
שאלה: חימום אוכל במיקרו: כיצד יש לנהוג בחימום אוכל במיקרוגל כאשר יש מיקרוגל אחד ורוצים להשתמש גם לבשרי וגם לחלבי?
תשובה: אצטט שתי תשובות של הרב לבנון רבה של אלון מורה וראש ישיבת ההסדר ברכת יוסף אחת כיצד להשתמש במיקרוגל לבשר וגם לחלב ןהשניה כיצד להכשיר מיקרוגל שלא כאשר לא הקפידו על כך עד עתה שימוש במקרוגל לחלבי - בשרי - ופרווה 1. מקרוגל משומש, שלא הקפידו על הפרדה, יש להכשירו, כמפורט בהלכות הכשרת מקרוגל. במקרוגל חדש   אין צורך, כמובן. 2. לפני החימום, יש להניח על הצלחת המסתובבת, משטח הפרדה בין הכלי המתחמם, לבין צלחת המקרוגל. משטח ההפרדה צריך להיות מקרטון, פוליגל או תחתית רפיה (המיועדת להנחת סירים חמים). יש לייעד משטח אחד לחימום בשרי, ואחד לחלבי (שלישי לפרווה, לפי הצורך) ולסמן את המשטח בצבע, כדי לא להתבלבל. 3. לעטוף את הכלי המתחמם, בשקית ניילון. העטיפה, אין צורך שתהא סגירה הרמטית, אלא די בסגירה ע"י תחיבת שולי השקית אל מתחת לכלי. 4. כאמור, לא להניח אף כלי ישירות על צלחת המקרוגל. תמיד להניח על משטח ההפרדה המתאים, החוצץ בין הכלי לבין צלחת המקרוגל. הכשרת מיקרוגל הכשרת צלחת הזכוכית -ניקוי היטב -הגעלה במים רותחים (אפשר להגעיל בסיר גדול מאד.אם אין סיר גדול,אפשר לחמם מים בתבנית אפיה   על גבי כיריים. לכסות בתבנית נוספת כדי לאפשר רתיחה. לשקע את הצלחת במים שבתבנית או בסיר.אם לא ניכנסת לגמרי,לסובב או להפוך אותה בתוך המים, וכך מוגעלת כולה) 2.ניקוי המקרוגל- לפי הוראות ניקוי של היצרן.,ניקוי העיגול עם הגלגלים. 3.הכשרה. להחזיר את הצלחת למקומה. לשים 2 כוסות מים. לחמם כ- 10-15 דקות,עד שהמים מתאדים,כחצי מכל כוס.